text: 老格，清朝烏雅氏，吉林滿洲鑲黃旗人，乾隆朝頭等侍衛、副都統銜，誥封武顯將軍。平定西域前五十功臣，繪圖紫光閣。生平.乾隆二十一年，由空銜藍翎侍衛升為三等侍衛。乾隆二十三年，隨吉林駐防的瓜爾佳氏富德征討西域，獲巴圖魯封號，又同鄂爾泰次子鄂實等追勦準噶爾扎哈沁部立功，升二等侍衛。乾隆二十四年，因征討和卓有軍功加恩升頭等侍衛，定西副將軍富德奏請獎敘。二十五年，列紫光閣五十功臣。二十六年升副都統銜御前侍衛，旋授正藍旗蒙古副都統。二十七年因盜官駝事發革職，家產查封變賣，家奴解送京城。二十八年發往伊犁戴罪效力，將軍富德亦因用人不當受牽連遭革職。
metadata: erhwenkuo/wikipedia-zhtw
metadata: 老格
metadata: https://zh.wikipedia.org/wiki?curid=7489222